Φερνάντο Τόρες

Ο **Φερνάντο Χοσέ Τόρες Σανθ** (*Fernando José Torres Sanz*, γεννήθηκε 20 Μαρτίου 1984) είναι Ισπανός πρώην ποδοσφαιριστής, ο οποίος αγωνιζόταν ως κεντρικός επιθετικός. Είναι ο σημερινός προπονητής της εφηβικής ομάδας της Ατλέτικο Μαδρίτης. Αποτέλεσε βασικό στέλεχος της καλύτερης Εθνικής Ισπανίας που κατέκτησε τρεις συνεχόμενους μεγάλους διεθνείς τίτλους. Στην ακμή του, επαινέθηκε για τον ρυθμό του, το ακριβές τελείωμα του και την ικανότητα του στο ψηλό παιχνίδι. Το 2008, τερμάτισε τρίτος για τη Χρυσή Μπάλα.

## Βιογραφία
Γεννήθηκε στις 27 Μαρτίου του 1984 στη Φουενλαμπράδα της Μαδρίτης και από πολύ μικρός ασχολήθηκε με το ποδόσφαιρο. Στην πρώτη του ομάδα, με το όνομα Parque 84, εντάχθηκε στην ηλικία των πέντε ετών.

Ξεκίνησε την επαγγελματική καριέρα του στην Ατλέτικο Μαδρίτης, όπου πραγματοποίησε την πρώτη του εμφάνιση το 2001. Με την Ατλέτικο πέτυχε συνολικά 75 γκολ σε 174 συμμετοχές στο ισπανικό πρωτάθλημα (Πριμέρα Ντιβιζιόν). Επίσης έπαιξε για δύο αγωνιστικές περιόδους στη δεύτερη κατηγορία, με 40 συμμετοχές και 7 γκολ. Το 2007 μετακινήθηκε στη Λίβερπουλ. Το 2003 πρωτοκλήθηκε στην Εθνική Ισπανίας. Έλαβε μέρος στο Euro 2004, στο Παγκόσμιο Κύπελλο του 2006 και στο Ευρωπαϊκό Πρωτάθλημα Ποδοσφαίρου 2008. Του δόθηκε το παρατσούκλι *El Niño* ("Το Παιδί").

Ο Τόρρες σκόραρε το μοναδικό γκολ του τελικού με αντίπαλο τη Γερμανία, που χάρισε το τρόπαιο στους "φούριας ρόχας" με 1-0. To 2010 κατέκτησε με την ομάδα της Ισπανίας και το Παγκόσμιο Κύπελλο του 2010, που διεξήχθη στη Νότια Αφρική.

Στις 31 Ιανουαρίου του 2011, λίγο πριν το τέλος της χειμερινής μεταγραφικής περιόδου, η ομάδα της Τσέλσι ανακοίνωσε την απόκτηση του Τόρρες από τη Λίβερπουλ έναντι ποσού 58 εκατομμυρίων ευρώ, γεγονός που αποτέλεσε την ακριβότερη μεταγραφή στην ως τότε ιστορία του αγγλικού ποδοσφαίρου. Πραγματοποίησε αναποτελεσματικό επιθετικά ξεκίνημα στο λονδρέζικο σύλλογο, αφού συμπλήρωσε 903 λεπτά χωρίς γκολ, μέχρι που σκόραρε σε αγώνα απέναντι στη Γουέστ Χαμ. Σημείωσε ένα ακόμη κρίσιμο τέρμα εναντίον της Μπαρτσελόνα, όταν πέρασε ως αλλαγή του Ντρογκμπά στον δεύτερο ημιτελικό του Τσάμπιονς Λιγκ στο Καμπ Νόου, όπου στο 90ο λεπτό ισοφάρισε σε 2-2, αφήνοντας εκτός τελικού την ομάδα του συμπατριώτη του Πεπ Γκουαρντιόλα. Μέχρι το τέλος της σεζόν 2011-12 είχε κερδίσει το πρώτο -της Τσέλσι, αλλά και της καριέρας του- τρόπαιο ΟΥΕΦΑ Τσάμπιονς Λιγκ 2011-12, καθώς και το Κύπελλο Αγγλίας. Ομως, εκείνη τη σεζόν σκόραρε σε επτά διαφορετικές επίσημος διοργανώσεις, ένας από τους τρεις μόνο που το έχουν καταφέρει στην ποδοσφαιρική ιστορία. 

Η Τσέλσι στις 29 Αυγούστου 2014 ανακοίνωσε τη συμφωνία με τη Μίλαν για τον δανεισμό του Φερνάντο Τόρρες. Ο Τόρρες αποκτήθηκε για να καλύψει το κενό που άφησε στη Μίλαν η φυγή του Μάριο Μπαλοτέλλι. Μετά το πρώτο εξάμηνο η Μίλαν προχώρησε στην αγορά του παίκτη, δανείζοντάς τον άμεσα στην πρώην ομάδα του, Ατλέτικο Μαδρίτης, ως το 2016. Το καλοκαίρι του 2016 η Ατλέτικο προχώρησε στην αγορά του παίκτη. Ο Τόρρες πέτυχε το 100ο του γκολ με τη φανέλα της Ατλέτικο στις 6 Φεβρουαρίου 2016 στη νίκη με 3-1 επί της Ειμπάρ. Στις 16 Μαΐου 2018 ο Τόρρες συμμετείχε στον τελικό του Γιουρόπα Λιγκ και την κατάκτηση του τροπαίου από την Ατλέτικο Μαδρίτης μετά τη νίκη με 3-0 επί της Μαρσέιγ. Τον Ιούλιο του 2018 ο Φερνάντο Τόρες υπέγραψε στην ιαπωνική Σάγκαν Τόσου, όπου αγωνίστηκε για μια σεζόν.

## Τίτλοι και διακρίσεις

### Συλλογικές
** Ατλέτικο Μαδρίτης**

* Νικητής
** Nike Cup: 1999
** Youth Honour Division: 2001
** Δεύτερη κατηγορία: 2002
** ΟΥΕΦΑ Γιουρόπα Λιγκ: 2017-18

* Φιναλίστ
** Champions Cup: 2001

**Τσέλσι**

* Νικητής
** Κύπελλο Αγγλίας: 2011-12
** ΟΥΕΦΑ Τσάμπιονς Λιγκ: 2011-12
** ΟΥΕΦΑ Γιουρόπα Λιγκ: 2012-13

**Εθνική Ισπανίας**

* Νικητής
** Τουρνουά Αλγκάρβε: 2001
** Ευρωπαϊκό Πρωτάθλημα Εφήβων κάτω των 18 ετών: 2001
** Ευρωπαϊκό Πρωτάθλημα Νέων κάτω των 19 ετών: 2002
** Ευρωπαϊκό Πρωτάθλημα Ποδοσφαίρου: 2008
** Παγκόσμιο Κύπελλο Ποδοσφαίρου: 2010
** Ευρωπαϊκό Πρωτάθλημα Ποδοσφαίρου: 2012

### Ατομικές
** PFA - Ομάδα της χρονιάς: 2008
** Παίκτης της σεζόν στη Λίβερπουλ: 2008
** Χρυσό παπούτσι: Euro 2012

Ο Τόρες κατέχει το μοναδικό ως τώρα ρεκόρ της επίτευξης τέρματος σε επτά (7) διαφορετικές διοργανώσεις μέσα σε μία αγωνιστική περίοδο. Συγκεκριμένα, με το τέρμα που πέτυχε στους 16 του Γιουρόπα Λιγκ απέναντι στη Στεάουα Βουκουρεστίου (14/03/2013), έγινε ο μοναδικός ποδοσφαιριστής που το έχει καταφέρει: μέχρι εκείνη τη στιγμή είχε σημειώσει με τη φανέλα της λονδρέζικης Τσέλσι 7 γκολ στην Πρέμιερ Λιγκ, 2 στο Κύπελλο Αγγλίας, 2 στο Λιγκ Καπ Αγγλίας, 1 στο Κομιούνιτι Σιλντ, 3 στο Τσάμπιονς Λιγκ, 1 στο Γιουρόπα Λιγκ και 1 στο Παγκόσμιο Κύπελλο Συλλόγων..

Ο Τόρες βρίσκεται στην 9η θέση στην ψηφοφορία των οπαδών της Λίβερπουλ "100 players who shook the KOP", κάτι το οποίο αποδεικνύει την αδυναμία που είχαν σε εκείνον οι οπαδοί των "Ρέντς".

## Παραπομπές


## Πηγές
*

## Εξωτερικοί σύνδεσμοι

*  
* Επίσημος ιστότοπος
* Προφίλ στον ιστότοπο της Λίβερπουλ

Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Εθνικής Ισπανίας Κ15
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA Century Club
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου